**Kedves Versenyző!**

A 2016. évi nyári olimpiai játékokon az atlétika férfi diszkoszvetés versenyszámának selejtezőjét 2016. augusztus 12-én, döntőjét augusztus 13-án rendezték. A verseny nevezési szintje 65,00 méter volt. A selejtezőből 65,50 méterrel lehetett automatikusan továbbjutni.


Az adatok meghatározásához függvényeket használj! Ha szükségesnek tartod, használhatsz segédtáblázatokat is! Ezeket az N oszloptól kezdődően helyezheted el.

1. Töltsd be az Unicode kódolású *diszkosz.txt* állomány adatait a táblázatkezelő program munkalapjára az **A1**-es cellától kezdődően! A munkalapot nevezd át *Diszkoszvetők* névre!
2. A munkádat mentsd el a versenymappába! A fájl neve a kerületed száma, attól „\_”- jellel elválasztva a saját neved legyen! (Pl: **05\_Gipsz\_Jakab.xlsx**).
3. A cellák szélességének beállításával gondoskodj róla, hogy minden cella tartalma látszódjon.
4. Minden diszkoszvetőnek az eredménye a három dobás közül a legjobb. Határozd meg a H oszlopban az egyes versenyzők eredményét, azaz a legnagyobb dobásuk hosszát!
5. A végső sorrendet a H oszlop értékeinek megfelelően alakították ki, ezért rendezd a táblázatot az itt szereplő értékek szerint csökkenően!
6. A rendezés után az A oszlopban határozd meg a versenyzők helyezését, automatikus kitöltéssel!
7. A döntőbe azok a versenyzők jutottak tovább, akik 65,5 méternél nagyobbat dobtak, vagy az első 12 helyen végeztek. Függvénnyel biztosítsd, hogy az I oszlopba a versenyző sorába kerüljön ***Q*** betű, ha a dobott eredménye miatt jutott tovább (>65,5 méter) és kerüljön ***q*** betű, ha a helyezése (az első 12-ben végzett) biztosította a továbbjutását!
8. A D37-es cellába írd be, hogy *„A dobások átlaga”.* Az E37:G37 cellákban számold ki az egyes körökben a dobások átlagát!
9. A D38-as cellába írd be, hogy *„60 m feletti dobások”.* Az E38:G38 cellákban határozd meg, hogy az adott körökben hány 60 m feletti dobás volt!
10. Ha valaki elvétette a dobást az adott körben, akkor szám helyett ***x*** került a neve mellé. A D39-es cellába írd be, hogy *„Elvétett dobások”.* Az E39:G39 cellákban határozd meg, hogy az adott körben hány elvétett dobás volt!
11. Az E2:H37 tartományban a számok két tizedesjegyig jelenjenek meg, úgy, hogy a mértékegységük m legyen, a minta alapján!
12. Az E38:G39 tartományban a számok mögött jelenjen meg a db felirat!
13. A D41-es cellába írd be, hogy az „*A csoport átlaga*”. Az E41-es cellában pedig határozd meg azon sportolók eredményének átlagát, akik az A csoportban versenyeztek.
14. A D42-es cellába írd be, hogy az „*B csoport átlaga*”. Az E42-es cellában pedig határozd meg azon sportolók eredményének átlagát, akik a B csoportban versenyeztek.
15. Készíts sávdiagramot a diszkoszvetők végleges eredményeiről!
    1. Csak a vízszintes tengely adatfeliratai jelenjenek meg. Tizedesjegyek nélkül.
    2. A rácsvonalak a mintának megfelelőek legyenek.
    3. A sávok szürke színűek legyenek.
    4. A diagramot az ***J1:Q38*** tartományban helyezd el, úgy, hogy a versenyzők sorában a Nekik megfelelő sáv látszódjon.

A következőkben a táblázatot kell megformáznod a minta és az alábbi leírás alapján.

1. A betűtípus az egész munkalapon Times New Roman.
2. A betűméret az első sorban 12 pt, mindenhol máshol 11 pt.
3. Az A1 cellában a szöveg iránya mintának megfelelő legyen.
4. Az első sor magasságát úgy válaszd meg, hogy az A1 cella tartalma is látszódjon.
5. A fejlécek szövegei vízszintesen és függőlegesen középre igazítottak. A betűszín fehér. A cellák háttere színátmenetes kitöltésű. A színátmenethez kétféle szürkét használj. A cellák közötti függőleges szegély fehér színű, a külső szegélye fekete, vastag.
6. Az ***A2:I36*** tartomány külső szegélye vastag, belső vízszintes belső szegélyei vékonyak.
7. Az ***A1:G2, I9:L9*** és az ***A3:A28*** tartomány belső szegélyei fehérek, Az ***A1:G28*** és az ***I9:L13*** tartomány minden más szegélye fekete.
8. Az adatok igazítását a mintának megfelelően állítsd be!

**Minta:**



**Sikeres versenyzést kíván a versenybizottság!**

Forrás:

https://hu.wikipedia.org/wiki/F%C3%A9rfi\_diszkoszvet%C3%A9s\_a\_2016.\_%C3%A9vi\_ny%C3%A1ri\_olimpiai\_j%C3%A1t%C3%A9kokon